Bejaarde herhaaldelik verkrag, besteel | Netwerk24
Aanrander, motordief ontsnap in Witbank
'n Gevangene het Donderdag uit die skoenfabriek van die Paxton-gevangenis in Witbank ontsnap en word deur die polisie en die departement van korrektiewe dienste (DKD) gesoek.
Rowers in VS doen hul as polisie voor
Minstens drie rowerbendes wat hulle as polisiebeamptes voordoen, het vandeesweek verskeie mense in die Vrystaat beroof.
Amptenaar, nog 4 vas oor bedrog in VS
Vyf mense, onder wie 'n staatsamptenaar en twee van sy voormalige kollegas, verskyn Vrydag in die landdroshof in Bloemfontein op aanklagte dat hulle die Vrystaatse departement van openbare werke uit meer as R3 miljoen bedrieg het.
Bongi, Chili sal mas opkom, sê Coetzee
Terwyl Malcolm Marx seker een van die laaste spelers is wat die Springbok-afrigter, Allister Coetzee, sou wou prysgee voor die toets teen Italië, is hy vol vertroue dat Bongi Mbonambi en Chiliboy Ralepelle tussen hulle die fort goed sal hou.
Powell speel Vrydag sy Blits-kaarte
Die Blitsbokvleuel Siviwe Soyizwapi sal dalk nog 'n jaar moet wag om speelkans in die Dubai-sewestoernooi te kry.
Oakbay moet R293 m. dadelik terugbetaal, eis minister
Ebrahim Patel, minister van ekonomiese ontwikkeling, het die Gupta-beheerde Oakbay Resources tot middernag Donderdag gegee om R293 miljoen aan die Nywerheids-ontwikkelingskorporasie terug te betaal.
SA spring 1ste gradeer-skok vry
Fitch Ratings het sy gradering van die land se staatskuld onveranderd op BB+ gehou.
Groot bevryder of diktator?
Die groot bevryder of die diktator wat 'n eens welvarende land vernietig het?.
Ek onthou hoe skaam 'n vriend van my was toe sy ouers, van diep in die 60, een Desember-vakansie vir hulle kom kuier het.
Is dit 'n blote samevoeging van ontevredenes of 'n lewensvatbare nuwe politieke party? Dit is die kernvraag oor dr. Makhosi Khoza, voormalige ANC-politikus, se planne om Suid-Afrika se soveelste party te stig.
Backstreet Boys se Nick Carter ontken verkragting
Nick Carter van die boyband Backstreet Boys ontken hy het 'n popsangeres 15 jaar gelede verkrag en sê hy is geskok deur en hartseer oor die beskuldiging.
Glinster Malia Obama se oë vir Britse rugbyman?
Die Obama-huis sal dalk hul houding teenoor Brittanje verander as dinge uitwerk vir Malia Obama en haar universiteitsliefde.
Bejaarde herhaaldelik verkrag, besteel
Deur Charné Kemp 20 Maart 2017 19:44
'n Bekende bejaarde inwoner (70) van Griekwastad moes Maandag 'n operasie ondergaan nadat sy die afgelope naweek herhaaldelik in haar huis verkrag, aangerand en besteel is.
Die slagoffer moes 'n operasie ondergaan om haar wonde te heg.
Twee verdagtes sal na verwagting Woensdag in die hof op aanklag van verkragting en huisroof verskyn.
'n Familiewoordvoerder sê die familie is uiters geskok. Die slagoffer se broers en ander familielede het haar reeds in die hospitaal besoek.
Haar gesig is weens die beserings onherkenbaar vermink.
"Haar gesig is weens die beserings onherkenbaar vermink."
Volgens die familielid is die vrou 'n geliefde mens in die gemeenskap wat graag kos aan skoolkinders gegee het.
"Sy is 'n oujongnooi wat reeds 20 jaar alleen in die huis woon waar sy grootgeword het. Sy het daagliks kos aan skoolkinders gegee. Sy het ook nie omgegee as hulle van die vrugte van die bome in haar erf geëet het nie.
"Sy is na bewering Vrydag al aangeval. Toe die skoolkinders daar kom, het sy hulle belet om die polisie te bel. Dit is onduidelik of sy toe al verkrag is. Sy is toe al besteel.
"Die kinders het Saterdag weer na haar gegaan, en haar vasgebind gevind en losgemaak. Hulle het ingevolge haar opdrag nie die polisie verwittig nie.
"Sondag omstreeks 17:30 het 'n polisiebakkie verby haar huis gery en twee verdagtes uit haar huis sien loop. Die mans het swart sakke vol goedere by hulle gehad. Hulle is in hegtenis geneem.
"Die polisie het ons familielid op die bed vasgebind gevind. Sy het kalm voorgekom en het hulle vertel wat gebeur het. Sy is na die hospitaal in Kimberley gebring. Die dokters het haar Maandagoggend geopereer.
"Ons verneem van haar gordyne en breekware is al Saterdag in die dorp verkoop. Toe die polisie op die verdagtes afkom, het hulle onder meer 'n skootrekenaarsak, TV-stel, strykyster en ketel by hulle gehad."
Volgens die familielid het die polisie se forensiese span Sondagaand en Maandag op die toneel gewerk.
Bekommerde en geskokte gemeenskapslede sê hulle sal Woensdag hof toe gaan wanneer die verdagtes in die hof verskyn.
Lt.kol. Mashay Gamaldien, polisiewoordvoerder, sê die polisie het twee mans (17 en 23) in hegtenis geneem.
"Ons ondersoek 'n saak van huisroof en verkragting teen die verdagtes. Die slagoffer is na bewering tussen Vrydag en Sondag seksueel aangerand. Sy is glo met 'n nylontou vasgebind en deur twee mans verkrag. Hulle het ook van haar huisraad gesteel.